PRITARTA

 Elektrėnų savivaldybės administracijos

 direktoriaus 2020 m. sausio 3 d.

 Įsakymu Nr. 03V-8

 PRITARTA

 Semeliškių vaikų darželio „Gandriukas“

 tarybos 2019 m. gruodžio 19 d.

 posėdžio protokolu Nr. IS-5

 PATVIRTINTA

 Semeliškių vaikų darželio „Gandriukas“

 direktoriaus 2020 m. sausio 8 d.

 Įsakymu Nr. V-2

**ELEKTRĖNŲ SAV. SEMELIŠKIŲ VAIKŲ DARŽELIO „GANDRIUKAS“**

**2020 – 2022 METŲ STRATEGINIS VEIKLOS PLANAS**

Semeliškės

2019 m.

**ELEKTRĖNŲ SAV. SEMELIŠKIŲ VAIKŲ DARŽELIO „GANDRIUKAS“**

**2020 – 2022 METŲ STRATEGINIS VEIKLOS PLANAS**

|  |  |
| --- | --- |
| Asignavimų valdytojas | Elektrėnų sav. Semeliškių vaikų darželis „Gandriukas“ 290658690 |

|  |  |
| --- | --- |
| Vizija | Įstaiga, tenkinanti Semeliškių miestelio ir aplinkinių kaimų šeimų vaikų poreikius, turinti gerą ir vaikams pritaikytą ugdymo gyvenimo pažinimo bazę. |
| Misija | Įstaiga vykdo ikimokyklinio ugdymo programą, sudarydama sąlygas vaiko socializacijai, harmoningam vystymuisi, tenkindama vaikų ir tėvų (globėjų) lūkesčius bei skirtingose socialinėse ir kultūrinėse aplinkose augančių vaikų poreikius. |

**IŠORINĖS APLINKOS ANALIZĖ**

**POLITINIAI VEIKSNIAI**

Darželis savo veiklą grindžia Lietuvos Respublikos Konstitucija, Lietuvos Respublikos švietimo ir mokslo ministerijos norminiais aktais, Vaiko gerovės politikos koncepcija, Jungtinių tautų teisių konvencija, LR Vyriausybės nutarimais, Lietuvos pažangos strategija „Lietuva 2030“,Valstybine švietimo strategija 2013-2022 m., kurioje numatytos esminės švietimo veiklos kryptys. Pagrindinis strategijos tikslas – paversti Lietuvos švietimą tvirtu pagrindu valstybės gerovės kilimui, veržliam ir savarankiškam žmogui, atsakingai kuriančiam savo ir valstybės ateitį, Elektrėnų savivaldybės strateginiu planu, Elektrėnų savivaldybės tarybos nutarimais, mero potvarkiais, administracijos norminiais aktais, Elektrėnų savivaldybės administracijos Švietimo skyriaus nurodymais ir rekomendacijomis, Semeliškių vaikų darželio „Gandriukas“ nuostatais, ikimokyklinio ugdymo programa 2019, parengta pagal LR Švietimo ir mokslo ministro 2005 m. balandžio 18 d. įsakymu Nr. ISAK-627 patvirtintą „Ikimokyklinio ugdymo kriterijų aprašą“

**EKONOMINIAI VEIKSNIAI**

Darželio finansavimas priklauso nuo šalies ir Elektrėnų savivaldybės ekonominės būklės. Mokinio krepšelio lėšas skiria valstybė, likusią lėšų dalį steigėjas.

 Kiekvienais metais bendruomenė (darbuotojai, ugdytinių tėvai) remia pajamų mokesčio dalimi (iki 2%) ir prisideda prie ugdymo aplinkos atnaujinimo, vadovaujantis LR labdaros ir paramos įstatymu. Vaikų aprūpinimo poreikiai tenkinami naudojant tėvų mokesčio lėšas, skirtas ugdymo priemonėms.

 Mokslo metų pradžioje pagal galimybes atliekame kai kurių patalpų einamąjį remontą, atnaujinta virtuvės įranga. Įrengta nauja katilinė su vandens šildymo katilu Froling PE4 Pellet 45 kW. Katilas kūrenamas medienos granulėmis.

 Darželiui reikalingas lauko takelių ir plytelių atnaujinimas, tvoros pakeitimas.

**SOCIALINIAI VEIKSNIAI**

Gyventojų skaičiaus mažėjimas, emigracija, bedarbystė – Lietuvos ateities iššūkis. Tačiau Semeliškių miestelyje ikimokyklinio amžiaus vaikų mažėjimo nejuntame. Jaunos šeimos statosi namus (privalumas, kad šalia yra vaikų darželis). Šeimos tvarkingos, išsilavinusios. Vaikų lankomumas 2018 m. siekė virš 80%. Manome, kad įtakos turi kaimo aplinka, gamta, vaikai daugiau laiko praleidžia lauke, sportuoja.

 Elektrėnų savivaldybės administracijos socialinės paramos skyrius ir Elektrėnų socialinių paslaugų centras 2019 m. 6 vaikams skyrė socialinę paramą. Mokesčio už maitinimą lengvata taikoma: 100% - 6 vaikams, 50% - 6 vaikams. Tokių vaikų turime kiekvienais metais. Proporcingai mažinamas mokestis kai tėvų prašymu atsisakoma vakarienės. Vienai šeimai (2 vaikai) taikoma atvejo vadyba (teikiamos socialinės paslaugos, lankomasi šeimoje su socialiniais darbuotojais). Pažymos iš Elektrėnų socialinių paslaugų centro. Šeima gyvena 7 km. nuo darželio. Daugėja kalbėjimo ir kalbos sutrikimų turinčių vaikų. Kūrybingai ir atsakingai asmenybei formuotis ypatingą reikšmę turi šeima. Valstybės socialinė politika ir Semeliškių vaikų darželio „Gandriukas„ nuostatai nukreipti į paramos šeimai ir vaikams sistemos tobulinimą – tai pagalbos sistemos vaikui kūrimas, šeimų atsakomybės už gerovę didinimas, palankesnių sąlygų gyventojų demografinei elgsenai kūrimas, smurto ir patyčių prevencinių programų kūrimas, vaiko teisių gynimas, skurdo mažinimo programa.

**TECHNOLOGIAI VEIKSNIAI**

Informacinės ir komunikacinės technologijos vis labiau veikia ugdymo ir ugdymosi metodus, daro įtaką visam ugdymo procesui, jos užtikrina geresnį ugdymo(-si) prieinamumą, ugdomosios medžiagos sklaidą, informacijos paieškos galimybes. Šalyje plačiai vykdomos kompiuterinio raštingumo programos, diegiamos informacinės technologijos, kuriamos komunikacinės sistemos, kuriami internetiniai puslapiai pedagoginei bendruomenei. Sukurtas internetinis portalas ikimokyklinio amžiaus vaikus turintiems tėvams, pedagogams [www.ikimokyklinis.lt](http://www.ikimokyklinis.lt). Darželyje sukurta internetinė svetainė [www.semeliskiudarzelis.lt](http://www.semeliskiudarzelis.lt) Spartus informacinių technologijų vystymasis skatina naujų technologijų, modernių informacijos sistemų diegimą, kurios vis labiau daro įtaką ugdymo procesui. Vaikai nuo mažens auga mobiliųjų telefonų, kompiuterių, kitų technologijų naujovių apsuptyje. IKT panaudojimas ugdymo procese. Specialistai ir pedagogai aprūpinti kompiuteriais.

**VIDINĖS APLINKOS ANALIZĖ**

**Organizacinė struktūra**

 Darželiui vadovauja direktorius.

Darželyje veikia savivaldos : darželio taryba, pedagogų taryba, vaiko gerovės komisija, darbuotojų atstovas.

**Žmogiškieji ištekliai**

 Darželyje patvirtinti 9,235 etatai.

Dirba 13 darbuotojų, iš jų 3 ikimokyklinio ugdymo mokytojai (2 etatai), 1 ikimokyklinio ugdymo meninio ugdymo mokytojas (0,125 etato), specialistai - vyr. buhalteris (0,5 etato), ūkvedys (0,5 etato). Aptarnaujantis personalas 6 darbuotojai ( 5,385 etato).

**Planavimo sistema**

Planavimo struktūrą sudaro darželio rengiamas trijų metų strateginis planas, metų veiklos planas, ikimokyklinės grupės ugdomosios veiklos planas, ikimokyklinio ugdymo meninio ugdymo mokytojo veiklos planas, Vaiko gerovės komisijos planai, savivaldos institucijų – darželio tarybos planai, projektai.

 Planams sukurti sudaroma darbo grupė, o atskirais atvejais pasiūlymai ir idėjos planams teikiami susirinkimų ir pasitarimų metu.

 Ugdymo procesas organizuojamas įgyvendinant Semeliškių vaikų darželio „Gandriukas“ ikimokyklinio ugdymo programą „Duok vaikui sparnus“ kuri derinama su ugdymo priemonių komplektu „Y GA GA “IR „OPA PA“.

 Programos turinys orientuotas į vaikų visuminį ugdymą(si), būtiniausių vaiko poreikių – fizinio ir psichinio saugumo, judėjimo, žaidimo, bendravimo ir bendradarbiavimo, pažinimo, saviraiškos– tenkinimą.

 Siekiant suformuoti vaikų saugios ir sveikos gyvensenos įgūdžius, ugdymo turinys papildytas 2019-2021 metų sveikatos stiprinimo programa.

**Ugdymosi aplinka**

 Darželio „Gandriukas“ sukurta sveika ir saugi, ugdanti ir funkcionali, estetiška aplinka.

Grupių aplinkoje įrengtos erdvės vaikų grupelių ar individualiai veiklai. Jos išdėstytos taip, kad neužgožtų erdvės laisvam vaikų judėjimui ir kad vaikai, žaisdami vienose erdvėse, netrukdytų esantiems kitose. Kasmet grupės papildomos naujomis priemonėmis, žaislais, knygelėmis, edukacinėmis priemonėmis „Robotukas“ - priemonė, mokytis programavimo, valdymo įgūdžių, iššifravimo bei problemų sprendimo. Šviesos stalas ir jų priedai - silikoniniai skaičiai ir raidės, matematinių veiksmų ženklai.

 Darželyje yra senovės buities kambarys, kuriame eksponuojami senoviniai namų apyvokos rakandai, įrankiai. Eksponatai naudojami vaikų ugdomojoje ir pažintinėje veikloje, renginių metu.

**SSGG ANALIZĖ (stiprybių, silpnybių, galimybių ir grėsmių) analizė**

|  |  |
| --- | --- |
| **Stiprybės** | **Silpnybės** |
| 1. Ugdymo turinio planavimas remiasi valstybinėmis rekomendacijomis, atliepia vaiko, šeimos, vietos bendruomenės poreikius.2. Draugiškas, veiklus kūrybiškas kolektyvas.3. Tikslingai vykdoma finansų politika, edukacinių aplinkų turtinimas.4. Vaikų maitinimo paslaugą teikia pats darželis. Vaikai maitinami pagal sveikatai palankų valgiaraštį.5. Glaudus šeimos ir darželio bendradarbiavimas, kuriant jaukią, kūrybingą ir saviraišką skatinančią aplinką.6. Estetiškai sutvarkyta įstaigos vidaus aplinka suteikia jaukumo ir šilumos jausmą bei sukuria gerą darbinę atmosferą tiek pedagogams, tiek ugdytiniams bei jų tėveliams. | 1. Patalpų trūkumas papildomam ugdymui ir naujų edukacinių erdvių kūrimui.2. Nepakankamai funkcionalios lauko žaidimo aikštelės, trūksta vaikų judėjimą skatinančių lauko žaidimų įrenginių, nekokybiški takeliai, iškrypusios plytelės. |
| **Galimybės** | **Grėsmės** |
| 1. Pedagogų ir kitų darbuotojų kvalifikacijos kėlimas ir jų kompetencijų gerinimas.2. Darželio įvaizdžio stiprinimas, dalyvaujant savivaldybės ir šalies projektuose.3.Ugdytinių individualių ugdymo(si) poreikių tenkinimas didinant ugdymo turinio individualizavimą ir diferencijavimą. | 1. Pedagogų atlyginimai neatitinka esamos ekonominės padėties ir atsakingo darbo. Pedagogai praranda motyvaciją dirbti darželiuose, jaučiamas jų trūkumas. |

|  |  |
| --- | --- |
| **Kodas** | **Strateginio tikslo pavadinimas:** |
| **01** | **Ikimokyklinio ugdymo kokybės gerinimas, orientuojantis į ugdytinių amžiaus tarpsnius.** |
| **Strateginio tikslo aprašymas:** Darželis ugdymo procesą organizuojapedagogų parengta ikimokyklinio ugdymo programa „Duok vaikui sparnus“, LR ŠMM „Ikimokyklinio ugdymo metodinėmis rekomendacijomis“, Lietuvos higienos normomis 75:2016. Šių dienų vaikų poreikiai ir patirtis yra labai skirtingi. Vieni vaikai auga gerovės, kiti skurdo ir nepritekliaus sąlygomis. Vieniems tėvams svarbu, kad būtų plėtojami vaiko gabumai ir talentai, kad vaikas gerai jaustųsi darželyje tarp draugų, kitiems aktualu, kad būtų suteikta pagalba įveikiant vaiko socialines ir pažinimo problemas. Pagrindinis ikimokyklinio ugdymo pedagogo uždavinys – suprasti vaikus, atpažinti jų poreikius, individualizuoti ugdymo procesą mišrioje grupėje, kurti kiekvieno vaiko individualumą atitinkančias ugdymo ir ugdymosi situacijas bei aplinkas, taikant įvairias ugdymo formas ir metodus.  |
| **Vykdomos programos:**Ugdymo turinio įgyvendinimo programa (01)Ugdymo aplinkos aprūpinimo programa (02) |
| **Efekto kriterijus:**E-01-01 Vaikų, ugdomų pagal ikimokyklinio ugdymo programą, skaičius (2020 m.–30, 2021 m. – 28, 2021 m. – 28)E-01-02 Kiekvieno vaiko pasiekimai įgyjami pagal ugdymosi pasiekimų sritis ir žingsnius, proc. (2020 m. – 95, 2021 m.– 95, 2020 m. – 95) |

**2020 metų asignavimų paskirstymas pagal programas (Eurais)**

**ŽMOGIŠKIEJI IŠTEKLIAI**

|  |  |  |  |
| --- | --- | --- | --- |
|  | **2020** | **2021** | **2022** |
| **Pareigybių skaičius vnt.** | **10,735** | **10,735** | **10,735** |
| **Išlaidos darbo užmokesčiui (tūkst. Eur.)** | **106780** | **107480** | **107480** |
|  |  |  |  |

**2020 metų pareigybių skaičius ir išlaidų darbo užmokesčiui**

**paskirstymas pagal pareigybes (Eur.)**

**BENDRAS LĖŠŲ POREIKIS IR NUMATOMI FINANSAVIMO ŠALTINIAI**

 **(tūkst. Eurų)**

|  |  |  |  |  |
| --- | --- | --- | --- | --- |
| **Finansavimas** | **Asignavimai****2019 m.** | **Projektas 2020 m.** | **Projektas****2021 m.** | **Projektas****2022 m.** |
| **1. Lėšų poreikis iš viso:** | **120460** | **143710** | **145250** | **145750** |
| **1.1. išlaidoms** | **120460** | **143110** | **144550** | **144950** |
| Iš jų darbo užmokesčiui | **91010** | **106780** | **107800** | **107800** |
| 1.2. turtui įsigyti | **–** | **600** | **700** | **800** |
| **2. Finansavimo šaltiniai:** |  |  |  |  |
| **2.1. savivaldybės lėšos (iš viso):** | **73690** | **89710** | **90930** | **91230** |
| 2.1.2. specialiosios programos lėšos (pajamos už teikiamas **(SP)** | **9600** | **10000** | **10000** | **10200** |
| **Valstybės lėšos, iš viso** | **36860** | **43680** | **44000** | **44000** |
| **2.2. Kiti šaltiniai (iš viso):** | **310** | **320** | **320** | **320** |
| 2.2.2. Kiti finansavimo šaltiniai GPM 2% | 310 | 320 | 320 | 320 |

|  |
| --- |
| **UGDYMO TURINIO ĮGYVENDINIMO PROGRAMA (01)** |
| **Biudžetiniai metai** | 2020-2022 metai |
| **Asignavimų valdytojas** | Semeliškių vaikų darželio „Gandriukas“ direktorė |
| **Vykdytojas (-ai)** | Semeliškių vaikų darželio „Gandriukas“ pedagogai ir aptarnaujantis personalas |
| **Pareigybių skaičius, reikalingas įgyvendinti šią programą** | 4,125 etatai pedagoginių pareigybių, ir 6,610 aptarnaujančio personalo pareigybių |
| **Programos koordinatorius** | Direktorė Angelė Budėnienė |
| **Programos rengimo argumentai**Programa tęstinė. Šia programa siekiama įgyvendinti darželio „Gandriukas“ metinius veiklos planus, ugdant vaikus pagal atnaujintą ikimokyklinio ugdymo programą. Programa padės tenkinti vaiko prigimtinius, kultūros, taip pat ir etninės, socialinius, pažintinius poreikius, garantuoti ugdymo proceso kokybę. Programa siekiama sutelkti organizacinius, finansinius ir žmogiškuosius resursus bendriems tikslams įgyvendinti. Stiprinsime materialinę darželio bazę. |
| **Ilgalaikis prioritetas (pagal Elektrėnų savivaldybės strateginį plėtros planą)** | **Ilgalaikio prioriteto kodas** |
| Visuomenės gyvenimo sąlygų kokybės gerinimas | **2** |
| **Šia programa įgyvendinamas darželio strateginis tikslas**Ikimokyklinio ugdymo kokybės gerinimas, orientuojantis į ugdytinių amžiaus tarpsnius. | **Strateginio tikslo kodas****1** |
| **Programos tikslas**Užtikrinti kokybišką ikimokyklinį ugdymą, atitinkantį šiuolaikinio ugdymo tikslus. | **Kodas****01** |
| **Tikslo įgyvendinimo aprašymas**Įgyvendinant šį tikslą bus skatinamas:Pedagogų profesinių kompetencijų, naujovių tobulinimas, kurios padės per įvairias veiklos formas diegti pažangius, inovatyvius ugdymo metodus. Kokybiškas ikimokyklinio ugdymo programų įgyvendinimas, ugdant laisvą kūrybišką, aktyvų ir sveiką vaiką.**01.01. Uždavinys. Organizuoti ir parinkti veiksmingą ir kūrybišką veiklą vaikams pagal amžių.**01.01.01 priemonė. Siekti vaikų pažangos, taikant šiuolaikines technologijas ugdomojoje veikloje. 01.01.02 priemonė. Vaikų saviraiškos galimybių plėtojimas, dalyvaujant savivaldybės, respublikos konkursuose, parodose.01.01.03 priemonė. Darželio erdvių panaudojimas vaikų saviraiškai, kūrybiškumui ugdyti.**Produkto kriterijai:**1. Inovatyvių priemonių panaudojimas ugdymo procese skaičius.2. Vaikų skaičius dalyvaujant parodose, konkursuose. 3. Vaikų dalis, ugdomų pagal ikimokyklinio ugdymo programą padarė pažangą (proc.).**01.02. Uždavinys. Bendraujant su socialiniais partneriais siekti efektyvios pagalbos vaikui ir šeimai.**01.02.01 priemonė. Didinti paramą ir pagalbą šeimai.01.02.02 priemonė. Užtikrinti, kad visi vaikai gyvenantys kaimuose pasiektų ikimokyklinę įstaigą.01.02.03 priemonė. Organizuoti tėvams mokymus, paskaitas.**Produkto kriterijai:**1. Šeimų lankymas su socialiniais partneriais, skaičius.2. Vaikų pavėžėjimo skaičius.3. Tėvų dalyvavimas paskaitose, skaičius.**Tikslo vertinimo kriterijus ( rezultato kriterijus)**Vaiko daroma pažanga pagal vaikų amžių (veiklos įsivertinimo rezultatų analizė)Visi ikimokyklinio amžiaus vaikai turi lankyti ikimokyklinę įstaigą (rezultatų analizė) |

|  |
| --- |
| **UGDYMO APLINKOS APRŪPINIMO PROGRAMA (02)** |
| **Biudžetiniai metai** | 2020-2022 metai |
| **Asignavimų valdytojas** | Semeliškių vaikų darželio „Gandriukas“ direktorė |
| **Vykdytojas (-ai)** | Semeliškių vaikų darželio „Gandriukas“ pedagogai ir aptarnaujantis personalas |
| **Pareigybių skaičius, reikalingas įgyvendinti šią programą** | 3,125 etatai pedagoginių pareigybių, ir 6,11 aptarnaujančio personalo etatai |
| **Programos koordinatorius** | Direktorė Angelė Budėnienė |
| **Programos rengimo argumentai** Darželio ugdymo aplinka turi atitikti teisės aktais jai keliamus reikalavimus. Saugi, inovatyvi, moderni ugdymo aplinka laiduos sėkmingo vaiko ugdymą(si). Saugi, estetiška aplinka vaiką skatina būti aktyviu, kūrybingu, išreikšti save. Siekiant įgyvendinti šią programą būtina atnaujinti lauko erdves.  |
| **Ilgalaikis prioritetas (pagal Elektrėnų savivaldybės strateginį plėtros planą)** | **Ilgalaikio prioriteto kodas** |
| Visuomenės gyvenimo sąlygų kokybės gerinimas | **2** |
| **Šia programa įgyvendinamas darželio strateginis tikslas**Ikimokyklinio ugdymo kokybės gerinimas, orientuojantis į ugdytinių amžiaus tarpsnius. | **Strateginio tikslo kodas****1** |
| **Programos tikslas**Sukurti saugią ir šiuolaikišką lauko poilsio ir aktyvios fizinės veiklos aplinką. | **Kodas****01** |
| **Tikslo įgyvendinimo aprašymas**Įgyvendinant šį tikslą bus skatinamas:Poilsio ir aktyvios fizinės veiklos svarbus uždavinys - sukurti saugią lauko aplinką, kad vaikas taptų sportuojantis, aktyvus, sveikas. Šiuo tikslu siekiama atnaujinti žaidimų aikšteles naujais įrenginiais, įrengiant naujas erdves pažintinei, sportinei veiklai. **01.01. Uždavinys. Atnaujinti lauko žaidimų aplinką ir užtikrinti aplinkos saugumą.**01.01.01 priemonė. Pagrindinio tako darželio teritorijoje atnaujinimas. 01.01.02 priemonė Pakeisti pavėsinių plyteles naujomis.01.01.03 priemonė. Pakeisti senos katilinės stogą.01.02.04 Pakeisti darželio teritorijos tvorą.  **Produkto kriterijai:**1. Funkcionalių erdvių, įrengtų lauko teritorijoje, skaičius.2. Atnaujintas takas leis vaikams saugiai važinėtis paspirtukais, dviratukais.**Tikslo vertinimo kriterijai (rezultato kriterijai):** Darželio teritorijos ir vidaus aplinka atitiks Lietuvos higienos normas HN 75:2010 reikalavimus (proc.) |
| **Numatomos programos įgyvendinimo rezultatas:**Įgyvendinus šią programą bus sudaryta galimybė pagerinti darželio materialinę ir techninę bazę. Atnaujinta lauko aplinka skatins vaikų sportą, kūrybą, saviraišką ir ugdymosi pažangą. |

**Strateginio plano įgyvendinimo priežiūra**

 Strateginio plano įgyvendinimo priežiūrą vykdo darželio direktorius, strateginio plano rengėjų darbo grupė. Posėdžiai šaukiami kartą per metus, aptariami pasiekti ir įgyvendinti darželio veiklos rezultatai.